  Виталий Пронин 14-17 аресъем нылъёс-пиос возьмато шуге-леке шедем муртъёслы юрттэт сётыны, нюлэскы яке нюр интые йыромем-ышем адямиез, вуэ выйисез шедьтыны-поттыны быгатэмзэс.Удмуртиысь команда нырысетӥ интые потӥз. Таӵе вожвылъяськон кык арлы огпол радъяське. 14-17 аресъем нылъёс-пиос возьмато шуге-леке шедем муртъёслы юрттэт сётыны, нюлэскы яке нюр интые йыромем-ышем адямиез, вуэ выйисез шедьтыны-поттыны быгатэмзэс. Таяз лагере люкаськиз 11 команда. Москваысь, Дагестанысь, Адыгеяысь, Мордовиысь, Липецк, Челябинск, Нижний Новгород улосъёсысь но мукет интыосысь пиналъёс пӧлын Удмуртиысь нылъёс-пиос тужгес шаплы, визьмо, етӥз луизы. - Вань командаос туж золэсь вал, милям пыд берамы лёгаськизы Мордовиысь но Челябинскысь нылпиос, но Удмуртиысь команда ӧз сётӥськы. Асьмелэн пиналъёсмы, Глазовысь но Сарапулысь спортэз гажась нылъёс-пиос, ваньзэ шонер но ӝог лэсьтӥзы, - шуэ Удмуртысь командалэн тренерез Сергей Филатов. Галина Савина  